Katarina saking Alexandria punika satunggiling santa ingkang dipunanggep minangka pangreksa Univèrsitas Sorbonne, para filsuf, pustakawan, lan kenya-kenya ingkang kepéngin palakrami.[3] Boten wonten data historis ingkang cetha perkawis Katarina, ananging namung wonten cariyos ingkang mèmper legendha kémawon perkawis piyambakipun.[3][4] Senadyan mekaten, cariyos kagesangan Katarina dados inspirasi kanggé para santa sanèsipun, kadosdéné Katarina saking Siena, Katarina saking Swedia, Katarina Laboure, lan sanès-sanèsipun.[3]